钦定古今图书集成/理学汇编/文学典/第251卷 > 张炎乐府指迷 > 《令曲》
## 钦定古今图书集成/理学汇编/文学典/第251卷 > 张炎乐府指迷 > 《令曲》

词之难于令曲，如诗之难于绝句，不过十数句，一句
一字闲不得，末句最当留意，有有馀不尽之意乃佳。
当以《花间集》中韦庄、温飞卿为则。又如冯延己、贺方
回、吴梦窗亦有妙处。至若陈简斋“杏花疏影里，吹笛
到天明”之句，真是自然而然。大抵前辈不留意于此，
有一两曲脍炙人口，馀多邻乎率易。近代词人，却有
用力于此者。倘以为专门之学者，亦词家之“射雕手。”